**NAPUTAK ZA PODNOSITELJE PRIJAVE**

|  |  |  |
| --- | --- | --- |
| **TRANSFER ZA RAZVOJ INSTITUCIJA ZNANOSTI I POTICAJ ZIR OD ZNAČAJA ZA FEDERACIJU BiH**  **Javni poziv za potporu i pokroviteljstvo programima za promociju znanosti u 2025. godini** | | |
| 1 | **Opis problema u određenom području koja je predmet financiranja** | Unaprjeđivati znanstveno-istraživačku i istraživačko-razvojnu djelatnost u Federaciji BiH. |
| 2 | **Opći i posebni ciljevi Programa, koji je predmet javnog poziva, i prioriteti sa osnovnim i specifičnim programskim područjima za dodjelu proračunskih sredstava** | Potpora razvoju znanstveno-istraživačke i istraživačko-razvojne djelatnosti u Federaciji BiH, promocija znanosti i rezultata istraživačkog rada, dijeljenje znanja u različitim oblicima, razvoj inovativnih digitalnih rješenja, stvaranje održivog digitalnog okruženja, potpora istraživanju i razvoju informacijsko-komunikacijskih tehnologija, pametan rast, prosperitetan i inkluzivan društveni razvoj. Potpora izdavanju visokokvalitetnih znanstvenih i znanstvenopopularnih publikacija. Potpora projektima digitalne transformacije u skladu sa EU strategijom: Digitalno desetljeće Europe. Podizanje svijesti o zaštiti okoliša, klimatskim promjenama i nužnosti razvoja zelenih vještina. Potpora projektima energijske tranzicije u skladu sa Zelenom agendom za zapadni Balkan. |
| 3 | **Ukupna vrijednost Programa i iznosi predviđeni za pojedina programska područja, najniži i najviši financijski iznos koji može biti dodijeljen za pojedini program ili projekt i po mogućnosti očekivani broj programa ili projekata koji će se financirati iz Programa, odnosno pojedinih programskih područja** | **Ukupna vrijednost Programa: 300.000,00 KM**  Iznosi predviđeni za pojedina programska područja:   * **Program a):** * u kategoriji „Potpora i pokroviteljstvo znanstveno-popularnim projektima i izdavanju znanstvenih i znanstvenopopularnih publikacija“ u minimalnom iznosu od 5.000,00 KM i maksimalnom iznosu do 20.000,00 KM po projektu; * **Program b):** * u kategoriji „Potpora i pokroviteljstvo suorganizaciji i popularizaciji znanstvenih i znanstveno-stručnih manifestacija i skupova“ u minimalnom iznosu od 5.000,00 KM i maksimalnom iznosu do 20.000,00 KM po projektu.   Ukoliko podnositelj aplikacije koji aplicira na neki od programa Javnog poziva traži iznos manji od minimalno predviđenog ili veći od maksimalno dozvoljenog po pojedinačnim programima Javnog poziva, njegova prijava se neće razmatrati. |
| 4 | **Potencijalni podnositelji prijava (ciljna skupina) koji imaju pravo da podnesu prijavu** | **- Program a):**  - u kategoriji „Potpora i pokroviteljstvo znanstveno-popularnim projektima i izdavanju znanstvenih i znanstvenopopularnih publikacija“:   * udruge građana, zaklade/fondacije, druge neprofitne organizacije (osim visokoškolskih ustanova) koje se bave promocijom znanosti.   **- Program b):**  - u kategoriji „Potpora i pokroviteljstvo suorganizaciji i popularizaciji znanstvenih i znanstveno-stručnih manifestacija i skupova“:  - udruge građana, zaklade/fondacije, druge neprofitne organizacije (osim visokoškolskih ustanova) koje se bave promocijom znanosti. |
|  | **Prihvatljive aktivnosti za provođenje programa ili projekta** | Isključivo aktivnosti u cilju realizacije projekta, koje su navedene u projektnom planu za svaki od programa u skladu sa kriterijima Javnog poziva. |
| 6 | **Prihvatljivi troškovi koji se mogu financirati dodijeljenim sredstvima** | * **Program a)**:  1. Priprema i tisak publikacija i literature potrebne za realizaciju projekta (do 50% od ukupnog iznosa koji se traži od Ministarstva); 2. Putni troškovi i smještaj (do 20% od ukupnog iznosa koji se traži od Ministarstva); 3. Ostale usluge drugih fizičkih i pravnih osoba (do 50% od ukupnog iznosa koji se traži od Ministarstva); 4. Nabavka potrošnog i promotivnog materijala za realizaciju projekta (do 15% od ukupnog iznosa koji se traži od Ministarstva).  * **Program b)**:  1. Priprema i tisak publikacija i literature potrebne za realizaciju projekta (do 50% od ukupnog iznosa koji se traži od Ministarstva); 2. Putni troškovi i smještaj (do 20% od ukupnog iznosa koji se traži od Ministarstva); 3. Ostale usluge drugih pravnih i fizičkih osoba (do 50% od ukupnog iznosa koji se traži od Ministarstva).   Predviđeni prihvatljivi troškovi po pojedinačnim programima su detaljno razrađeni u obrascima financijskog plana. |
| 7 | **Postotak ili iznos sredstava koji se odnosi na financiranje administrativnih troškova** | Maksimalno do 1% od ukupno dodijeljenog iznosa za pojedini program po Javnom pozivu (poštarina, bankarske naknade). |
| 8 | **Neprihvatljivi troškovi koji se ne mogu financirati dodijeljenim sredstvima** | - Troškovi koji nisu navedeni pod tačkom 6. ovog Naputka.  - Aktivnosti koje nisu u cilju realizacije projekta i koje nisu navedene u projektnom planu. |
| 9 | **Pravila vidljivosti (promocija programa, projekata i rezultata) koja se trebaju poštovati u provođenju programa ili projekta** | * Ministarstvo, u zavisnosti od veličine i značaja programa koji se provodi, promovira rezultate programa naglašavajući postignute rezultate i promjene koje su rezultat provođenja programa. * Korisnici sredstava imaju obvezu objaviti informaciju da je Ministarstvo financiralo ili sufinanciralo program ili projekt, osim ako Ministarstvo ne odluči drukčije. * Rezultati se mogu objavljivati na različite načine: na službenim internet stranicama, putem medija, brošura, konferencija na određenu temu i publikacija vezanih uz određeni program. * Svi projekti koji budu odobreni u okviru ovog programa i realizirani u prosincu 2025. godine smatrat će se integralnim dijelom programa obilježavanja ovogodišnjeg Dana znanosti u Federaciji BiH, te su aplikanti kojima budu dodijeljena sredstva obvezni da to navedu u svojim promotivnim i drugim projektnim materijalima namijenjenim javnosti, kao i u medijskim istupima, te o tome informiraju Ministarstvo. |
| 10 | **Opis postupka administrativne provjere (selekcije) prijave** | Povjerenstvo za selekciju prijava ima zadatak da:   * evidentira sve prijave zaprimljene od nadležnog sektora, * utvrdi blagovremenost i potpunost zaprimljenih prijava, * provjeri ispunjenost formalnih uvjeta propisanih javnim pozivom, * vodi zapisnik o svome radu, * sačini izvješće o selekciji prijava i isti dostavi nadležnom sektoru. * Izvješće o selekciji prijava mora sadržavati spisak svih formalno ispravnih (potpunih i odgovarajućih) i svih formalno neispravnih (nepotpunih i neodgovarajućih) prijava. * Nadležni sektor će, nakon što zaprimi izvješće, na web stranici Ministarstva www.fmon.gov.ba objaviti evidencije formalno ispravnih (potpunih i odgovarajućih) prijava i evidencije formalno neispravnih (nepotpunih i neodgovarajućih) prijava. * Uz evidencije formalno neispravnih (nepotpunih i neodgovarajućih) prijava, nadležni sektor će navesti razloge zbog kojih je prijava neispravna (nepotpuna ili neodgovarajuća), te način i rokove za postupanje korisnika (mogućnost dopune ili prigovora). * Rokovi za dopunu ili prigovor ne mogu biti duži od 8 dana od dana objave evidencije na web stranici Ministarstva, a dužinu roka određuje nadležni sektor. * U slučaju da podnositelj prijave koji je obaviješten o mogućnosti dopune prijave ne izvrši dopunu u ostavljenom roku ili izvrši neodgovarajuću dopunu prema ocjeni Komisije za selekciju prijava, neće imati mogućnost naknadne dopune niti prigovora, odnosno neće moći dalje sudjelovati u proceduri dodjele sredstava po javnom pozivu. * Aplikanti čije su prijave formalno neispravne, a kojima nije ostavljena mogućnost dopune, mogu izjaviti prigovor. * Nadležni sektor dostavlja Komisiji za ocjenjivanje prijava isključivo formalno ispravne i potpune prijave po javnom pozivu. |
| 11 | **Opis postupka odabira programa i projekata koji**  **će biti financirani** | Ocjenjivanje prijava pristiglih putem javnog poziva vrši Povjerenstvo za ocjenjivanje prijava prema kriterijima utvrđenim javnim pozivom i Odlukom o usvajanju programa utroška sredstava s kriterijima raspodjele sredstava tekućih transfera utvrđenih Proračunom Federacije Bosne i Hercegovine Federalnom ministarstvu obrazovanja i znanosti.  Povjerenstvo za ocjenjivanje prijava ima zadatak da:   * preuzme od nadležnog sektora formalno ispravne prijave po javnom pozivu, * ocijeni sve preuzete prijave prema kriterijima utvrđenim javnim pozivom, * vodi zapisnik o radu, * sačini izvješće sa zbirnom rang listom ocjenjenih prijava i iste dostavi nadležnom sektoru. * Nadležni sektor, nakon razmatranja liste svih ocijenjenih prijava, za svaki javni poziv daje prijedlog za raspodjelu proračunskih sredstava ministrici, a po usvajanju prijedloga priprema zbirnu odluku o dodjeli sredstava. |
| 12 | **Razlozi, rokovi i način podnošenja i rješavanja prigovora** | - Prigovori na I fazu (selekcija prijava) se mogu uložiti u roku od osam dana od dana objave na web stranici Ministarstva.  - Prigovori na II fazu (rezultati) se mogu uložiti u roku od petnaest dana od dana objave na web stranici Ministarstva.  - Prigovori se podnose pismeno na adresu Federalnog ministarstva obrazovanja i znanosti na način opisan pod tačkom 16. ovog Naputka. |
| 13 | **Opis postupka ugovaranja odabranih programa i projekata** | Federalna ministrica obrazovanja i znanosti donosi zbirnu odluku o dodjeli proračunskih sredstava i potpisuje posebne ugovore o realizaciji dodijeljenih sredstava, kojim se reguliraju načini i rokovi utroška sredstava i izvještavanje. |
| 14 | **Opis postupka praćenja provođenja programa ili projekata** | U skladu sa ugovorom o realizaciji projekta, korisnik je obvezan dostaviti izvješće sa dokazima o namjenskom utrošku sredstava. Ukoliko Korisnik sredstava ne dostavi izvješće o namjenskom utrošku dodijeljenih sredstava u predviđenom roku Ministarstvo šalje Opomenu sa instrukcijom o povratu sredstava. |
| 15 | **Okvirni kalendar provođenja svih postupaka** | Lipanj-Prosinac 2025. godine |
| 16 | **Datum objave javnog poziva i rok za podnošenje prijava, adresa i način dostave prijave programa ili projekta, te rokovi**  **i način komunikacije sa davateljem proračunskih sredstava tijekom trajanja javnog poziva** | **Datum objave Javnog poziva: 26.05.2025. godine**  **Rok za podnošenje prijava: 16.06.2025. godine**  **Način dostave prijave programa ili projekta:**  Aplikacijski obrazac s privicima obvezno se podnosi u pisarnu Ministarstva ili putem pošte na adresu Ministarstva. Obvezno na koverti navesti podatke pošiljatelja.  **Adresa:**  FEDERALNO MINISTARSTVO OBRAZOVANJA I ZNANOSTI  Dr. Ante Starčevića bb (Hotel „Ero“)  88 000 Mostar  Sa napomenom: „Za Javni poziv POTPORA I POKROVITELJSTVO ZNANOST, Program broj:\_\_\_\_ – ne otvarati“  Osim slanja aplikacijskog obrasca, financijskog plana i ostale predviđene dokumentacije poštom na adresu Ministarstva, podnositelj aplikacije dužan je popunjen aplikacijski obrazac, te popunjen obrazac financijskog plana, dostaviti putem elektroničke pošte na adresu: [prijave@fmon.gov.ba](mailto:prijave@fmon.gov.ba) najkasnije do isteka roka prijave na Javni poziv.  **Rokovi i način komunikacije sa davateljem proračunskih sredstava tijekom trajanja javnog poziva:**  Način komunikacije s Federalnim ministarstvom obrazovanja i znanosti za vrijeme trajanja Javnog poziva odvija se na tri načina:  1. Upitima i dopisima poslanim na adresu elektroničke pošte: [prijave@fmon.gov.ba](mailto:prijave@fmon.gov.ba) ,   1. Objavom najčešćih pitanja i odgovora na internetskoj stranici Ministarstva – www.fmon.gov.ba. |
| 17 | **Dodatne napomene** | * U skladu sa člankom 57. Zakona o proračunima u Federaciji BiH („Službene novine Federacije BiH“, br. 102/13, 9/14, 13/14, 8/15, 91/15, 102/15, 104/16, 5/18, 11/19, 99/19 i 25a/22), korisnici sredstava koji prema evidencijama Ministarstva do zaključenja ovih javnih poziva nisu dostavili Izvješće o namjenskom utrošku sredstava, odnosno nisu opravdali sredstva dodijeljena u prethodnom razdoblju, a bili su dužni to učiniti, ne ispunjavaju uvjete za dodjelu sredstava po ovim javnim pozivima, te se njihove prijave neće razmatrati, a Ministarstvo će biti prisiljeno da putem nadležnih organa poduzme odgovarajuće mjere u skladu sa zakonom, u cilju zaštite i namjenskog utroška dodijeljenih javnih sredstava. * Sredstva za financiranje/sufinanciranje programa i projekata dodjeljivat će se u skladu sa Odlukom o usvajanju programa utroška sredstava s kriterijima raspodjele sredstava tekućih transfera utvrđenih Proračunom Federacije Bosne i Hercegovine za 2025. godinu Federalnom ministarstvu obrazovanja i znanosti („Službene novine Federacije BiH“, broj 31/25). * Sastavni dio ovog Javnog poziva čine aplikacijski obrasci za svaki od programa, Kriteriji za ocjenjivanje i Naputak za podnositelje prijave. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva u potpunosti ne ispuni ili ne potpiše ili ne ovjeri aplikacijski obrazac ili financijski plan, njegova prijava se neće razmatrati. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva ne dostavi popunjen i ovjeren aplikacijski obrazac i financijski plan elektroničkim putem na navedenu e-mail adresu u predviđenom roku, njegova prijava se neće razmatrati. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva dostavi više prijedloga od broja predviđenog Javnim pozivom (ovisno o programu), njegova prijava se neće razmatrati. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva traži iznos manji od minimalno predviđenog ili veći od maksimalno dozvoljenog po pojedinačnim programima Javnog poziva, njegova prijava se neće razmatrati. * Ukoliko podnositelj aplikacije (pravna ili fizička osoba) koji aplicira na neki od programa Javnog poziva nije dostavio izvješće o namjenskom utrošku sredstava koje je dobio od FMON a koji je bio dužan dostaviti, njegova prijava se neće razmatrati. * Svi projekti koji budu odobreni u okviru ovog programa i realizirani u prosincu 2025. godine smatrat će se integralnim dijelom programa obilježavanja ovogodišnjeg Dana znanosti u Federaciji BiH, te su aplikanti kojima budu dodijeljena sredstva obvezni da to navedu u svojim promotivnim i drugim projektnim materijalima namijenjenim Javnosti, kao i u medijskim istupima, te o tome informiraju Ministarstvo. * Nepravodobne i neodgovarajuće prijave neće se uzimati u razmatranje. |